
СТАНОВИЩЕ /ООБЩЕНА ИНФОРМАЦИЯ/
ОТ ОБЩЕСТВЕНО ОБСЪЖДАНЕ
НА ГОДИШНИЯ ПЛАН ЗА СОЦИАЛНИТЕ УСЛУГИ В ОБЩИНА ЧЕРНООЧЕНЕ ЗА 2027 ГОДИНА
     На 7 август 2026 година в община Черноочене, в изпълнение на член 38, ал 1 от Закона за социалните услуги, член 59, ал. 1 от раздел III на Наредбата за планирането на социалните услуги и моя заповед № РД-08-209/17.06.2026 година се проведе обществено обсъждане на Плана за социалните услуги в община Черноочене за 2027 година.
     На обществено обсъждане присъстваха 35 души, сред които: господин Месру Мюмюн – председател на ОбС село Черноочене, господин Мюмюн Бекир – заместник кмет с ресор социални дейности, господин Рушен Фейзула – секретар на община Черноочене, господин Неджатин Салим – директор на Дирекция ОА, господин Исмет Исмаил – началник отдел МДТ, господин Наим Реджеб – началник отдел СИП, представители на отдел „Образование“, персонал от Център за социални услуги в домашна среда, предоставящ услугата ДДД „Асистентска подкрепа“ и механизма за лична помощ, представители на общинска администрация, граждани.
      В законно установения 30 дневен срок, през който Плана за социалните услуги в община Черноочене за 2027 година беше публикуван на електронната страница на общината няма постъпили предложения и становища от граждани на посочения електронен адрес и в деловодството на общинска администрация.

     В проекта за Плана са посочени законовите основания за разработване на годишния План за социалните услуги в общинна Черноочене за 2027 година, основните приоритети и цели на Плана, заложените хоризонтални принципи и политики, както и мотивите за приемане на годишния План за 2027 година.
     Съществуващите социални услуги в община Черноочене, които се финансират като делегирана от държавата дейност са Защитено жилище за лица с умствена изостаналост село Минзухар с 8 потребители, Защитено жилище за лица с умствена изостаналост село Патица с 8 потребители, ДДД „Асистентска подкрепа” с 39 потребители при капацитет 39 потребители. Социалните услуги, които се реализират по проекти финансирани от Европейските фондове за споделено управление /ЕФСУ/ се предлагат на 42 потребители при индикативен брой 32 потребители по проект „Иновативни здравно-социални услуги в община Черноочене“ и проект „Топъл обяд“ с 1400 потребители по Програма „Храни и основно материално подпомагане“.
   Съгласно изискванията на Наредбата в плана трябва да бъдат заложени съществуващите услуги; услугите, на които ще бъде разширен капацитета; услугите, които ще бъдат закрити и услуги, които ще бъдат разкрити. В проекта на Плана за социалните услуги за 2027 година не предлагам закриване на съществуващи социални услуги, както  и разкриване на нови. Предложено е запазване на двете ЗЖУИ и увеличение на броя на потребителите на социалната услуга ДДД „Асистентска подкрепа“ като в плана е заложено броят на потребителите да нарасне от 39 на 73 броя – като максималния брой заложен в Националната карта е 113 броя, като този брой ще бъде достигнат поетапно. Реалното увеличение на броя на потребителите ще зависи от стандартите и средствата заложени в държавния бюджет за 2027 година.
     Планът за социалните услуги в община Черноочене за 2027 година е разработен съгласно Наредбата за планиране на социалните услуги и полученото писмо от АСП с указанията и сроковете  за разработване на Плана и унифицирана за територията на цялата страна таблица образец. Съгласно член 62, ал.4 от Наредбата за планирането на социалните услуги и въз основа на изразените мнения, становища и предложения от общественото обсъждане, като кмет на общината мога да инициирам  промени в предложението за общински годишен план за социалните услуги,  който ще бъде внесен на предстоящата сесия на ОбС за обсъждане и приемане с докладна записка, неразделна част, от която е настоящото становище. Поради липсата на направени, предложения,  възражения и изразени становища, предлагам за приемане от ОбС Плана в публикувания му първоначален вид.
    Настоящото становище е изготвено в изпълнение на член 63, ал.3 от Наредбата за планиране на социалните услуги въз основа на Протокола от общественото обсъждане на годишния План за социалните услуги в община Черноочене за 2027 година, проведено на 07.08.2026 година.

